Esti vienres, 3 d’agostu, entamó’l 48 Festival Intercélticu de Lorient que va desenvolvese hasta’l 12 d’agostu y que tien al grupu de Baille San Félix de Candás y les Bandes de Gaites de Villaviciosa y El Gumial como representantes cimeros. El Grupu candansín estrena güei la participación asturiana a les 3 de la tarde xunto a los cuatro gaiteros que compiten pel Mac Crimmon de Gaita.
#000003
Al mesmu tiempu que se desenvuelve’l Mac Crimmon, el Grupu Baille Tradicional San Félix ye la formación musical qu’abre esti sábado la participación asturiana con un espectáculu amañáu especialmente pal festival y que ye la culminación de los 35 años d’hestori del grupu dende que ñaciera en 1983 en Candás. L’escenariu d’esta primer participación asturiana de 2018 en Lorient va ser l’Espace Marine.
#000006
El grupu San Félix va ufrir un espectáculo estremáu en tres partes: una primera con tres bailles y una danza, una segunda con otros tres bailles executaos per muyeres y que fina con una esposición de traxes tradicionles y una tercera parte qu’entama con un baille nel que s’axunta Asturies con Breizh.
#000007
El grupu San Félix, anguaño consta de venticinco persones de 12 a 65 años y con una Escuela de danza tradicional que’l so oxetivu ye introducir a los neños y adultos nel baille, el cantar y la cultura tradicional asturiana. A lo llargo de la so llarga carrera, la banda interpretó cantares y temes musicales tradicionales en toa Asturies, según en tol mundu, dende la Península Ibérica a Cuba, al traviés d’Hungría, Italia o inclusive Bretaña.
#000008
La xornada en Lorient ya entamó con participación asturiana a les 10 de la mañana de la mán del gaiteru Jesús Fernández González que dió nel Palaciu de Congresos la Master Class de Gaita xuntu al gallegu Pepe Vaamonde.
#000010